মেছুয়ায় হোটেলে অগ্নিকাণ্ডের ঘটনায় গ্রেফতার হোটেল মালিক ও ম্যানেজার

কলকাতা: গ্রেফতার বড়বাজারের (Burabazar) অগ্নিকাণ্ডে হোটেল মালিক আকাশ চাওলা ও ম্যানেজার গৌরব কাপুর। অক্ষয় তৃতীয়ার আগের দিন বড়বাজারের মদন মোহন মেছুয়াবাজার ফলপট্টি এলাকায় একটি হোটেলে আগুন লাগে। ঘটনায় মারা যান ১৩ ব্যক্তি। একজন মারা যায় কার্নিশ থেকে নামতে গিয়ে। মৃতদের মধ্যে ১২ জনকে শণাক্ত করা সম্ভব হয়েছে।

আরও পড়ুন: শ্রমিক দিবসের শুভেচ্ছা জানিয়ে কী লিখলেন মুখ্যমন্ত্রী?

ঘটনার পর থেকেই পলাতক ছিলেন হোটেল মালিক ও ম্যানেজার। বৃহস্পতিবার সকালে গ্রেফতার হয়েছে দুজন। বুধবার রাতে ঘটনার অভিযোগ দায়ের করে দমকল। পাশাপাশি, পুলিশও সুয়ো মোটো অভিযোগ দায়ের করে। সেই দুই অভিযোগের ভিত্তিতে মামলা দায়ের করা হয়। ম্যানেজার গৌরবকে বুধবার জিজ্ঞেসাবাদ করেছে পুলিশ।

বৃহস্পতিবার সকালে মালিক ও ম্যানেজারকে গ্রেফতার করা হয়। পাশাপাশি, মৃত ১৪ জনের মধ্যে ১২ জনের পরিচয় জানা গিয়েছে। ময়নাতদন্তের পর দেহগুলি পরিবারের হাতে তুলে দেওয়া হয়েছে। ঘটনার তদন্তে সিট গঠন করেছে কলকাতা পুলিশ।