স্ত্রী-মেয়েকে খুন করে আত্মহত্যার চেষ্টা স্বামীর! চাঞ্চল্য উত্তরপাড়ায়

হুগলি: আজ বুধবার হিন্দমোটর (Hindmotor) ভদ্রকালী (Bhadrakali) এলাকার একটি বাড়ি থেকে রক্তাক্ত অবস্থায় তিনজনকে উদ্ধার করা হয়। তাঁদের মধ্যে চার বছরের এক শিশু ও এক মহিলাকে মৃত অবস্থায় ঘরে পরে থাকতে দেখে পুলিশ (Police)। গৃহকর্তা কাশীনাথ চ্যাটার্জীকে আহত অবস্থায় উত্তরপাড়া স্টেট জেনারেল হাসপাতালে (Uttarpara State General Hospital) ভর্তি করা হয়। পরবর্তীতে তাঁর শারীরিক অবস্থার অবনতি হওয়ায় তাঁকে মেডিক্যাল কলেজে (Medical College) স্থানান্তরিত করা হয়েছে।

জানা গিয়েছে, গৃহকর্তার স্ত্রী পায়েল চ্যাটার্জী ও মেয়ে অদ্রিতা চ্যাটার্জীকে মৃত অবস্থায় উত্তরপাড়া থানার পুলিশ (Uttarpara Police Station) উদ্ধার করে। ঘটনাটি উত্তরপাড়ার (Uttarpara) ভদ্রকালী এলাকার। মৃতদের দেহে ছুড়ির আঘাতের একাধিক চিহ্ন মিলেছে। ঘটনার তদন্তে নেমেছে চন্দননগর কমিশনারেটের পুলিশ (Chandannagar Police Commissionerate)। পুলিশের প্রাথমিক অনুমান, পারিবারিক অশান্তির কারণে এই ঘটনাটি ঘটেছে।

আরও পড়ুন: আউসগ্রামে প্রকাশ্যে তৃণমূলের গোষ্ঠীদ্বন্দ্ব, জখম ১

সূত্রের খবর, গৃহকর্তা কাশীনাথ চ্যাটার্জী একটি কারখানায় কর্মরত। বুধবার ভোরে নিজের ঘরে ফল কাটার ছুরি দিয়ে নিজের চার বছরের মেয়ে ও স্ত্রীকে খুন করে নিজে আত্মঘাতী হওয়ার চেষ্টা করেন বলে সন্দেহ পুলিশের।

দেখুন অন্য খবর